
מכרז פומבי 13/2023 – לביצוע תחרויות בתחום החלל
ועדת המכרזים של משרד החדשנות, המדע והטכנולוגיה (להלן: "המשרד") מזמינה בזאת את הציבור להגיש הצעות לביצוע תחרויות לילדים/ות ולבני/ות נוער בתחום החלל, בהתאם לדרישות וההוראות המפורטות במסמכי המכרז.  
מסמכי המכרז בנוסחם המלא והמחייב מפורסמים באתר המשרד בכתובת:
https://www.gov.il/he/departments/ministry_of_science_and_technology/govil-landing-page
תחת הכותרת "פרסומים". בכל מקרה של סתירה בין המודעה לבין מסמכי המכרז, יגברו מסמכי המכרז. 
השירותים המבוקשים

המשרד מעוניין לקבל הצעות עבור עריכת תחרויות ועריכת אירועי גמר לילדים/ות ובני/ות נוער בנושאי חלל, וכן עבור רכיבים אופציונליים נוספים: ניהול קהילת מורות/ים דיגיטלית והשתלמות מורות/ים, תחרות בינלאומית וניהול תחרויות אזוריות – בהתאם לרכיבים שיידרשו על ידי המשרד בתקופת ההתקשרות, בהתאם לצרכיו, והכל כמפורט בהרחבה במכרז. 
תקופת ההתקשרות 
תקופת ההתקשרות תהיה לתקופה של שנה אחת מיום חתימת הצדדים על הסכם ההתקשרות. למשרד נתונה אופציה להארכת ההתקשרות עד לארבע תקופות נוספות בנות שנה כל אחת. ההתקשרות כפופה לזמינות תקציבית ולכל דין. 
תנאי הסף להגשת ההצעות:
1. תנאי סף מנהליים:
1.1 ככל שחלה על מציע חובת רישום על פי דין בישראל, עליו להיות רשום כדין.
1.2 אם המציע הינו עמותה, עליו להיות בעל אישור על ניהול תקין, מטעם רשם העמותות, תקף לשנה השוטפת.
1.3 המציע עומד בדרישות תקנה 6(א) לתקנות חובת המכרזים, התשנ"ג- 1993  ובכלל זה מחזיק בכל האישורים הנדרשים לפי חוק עסקאות גופים ציבוריים, התשל"ו- 1976 כשהם תקפים.
1.4 אין מניעה, לפי כל דין או הסכם שהמציע צד לו, להשתתפותו של המציע במכרז, ואין, לפי שיקול דעתו הבלעדי והמוחלט של המזמין, אפשרות כלשהי לקיומו של ניגוד עניינים, ישיר או עקיף, בין ענייני המציע או בעלי השליטה בו או נושאי המשרה שלו או הפועלים מטעמו, לבין ענייני המזמין או מתן השירותים.
2. תנאי סף מקצועיים:
2.1 המציע/ה הפעיל/ה במהלך 6 השנים האחרונות פרויקט חינוכי בתחומי המדעים והטכנולוגיה לילדות/ים ובני/ות  נוער, אשר השתתפו בו 1,000 משתתפים/ות לפחות בשנה, ואשר התקיים במשך 3 שנים לפחות. 
2.2 המציע/ה הפעיל/ה במהלך 6 השנים האחרונות פרויקט חינוכי בתחומי המדעים והטכנולוגיה לצעירים ובני נוער בפריסה גיאוגרפית רחבה (הפרויקט התקיים ביותר מ-5 רשויות מקומיות בו זמנית), אשר התקיים במשך 3 שנים לפחות. 
2.3 המציע/ה הפעיל/ה במהלך 3 השנים האחרונות תחרות חינוכית אחת לפחות אשר השתתפו בה  500 משתתפים לפחות.

2.4 המציע הוא מוסד מוכר על ידי משרד החינוך לביצוע השתלמויות לעובדי הוראה, או שלצורך אספקת השירותים המבוקשים למציע אישור מטעם מוסד מוכר על ידי משרד החינוך לביצוע השתלמויות לעובדי הוראה ("אישור שיתוף פעולה בדבר גמול השתלמות" בהתאם לנספח ב'8).  
2.5 במסגרת כוח האדם שהמציע נדרש לספק לצורך התחרויות, יכללו:
2.5.1 מנהל/ת פרויקט – אשר יהיה/תהיה אחראי/ת על התחרויות ועומד/ת בדרישות הבאות:
2.5.1.1 בעל/ת תואר ראשון;
2.5.1.2 מנהל/ת הפרויקט ניהל/ה במהלך 5 השנים האחרונות 2 פרויקטים בתחום החינוך, כאשר בכל פרויקט השתתפו לפחות 300 משתתפות/ים;
2.5.1.3 מנהל/ת הפרויקט ניהל/ה במהלך 5 השנים האחרונות 2 פרויקטים בפריסה גיאוגרפית רחבה (הפרויקט התקיים ביותר מ-5 רשויות מקומיות בו זמנית);
2.5.1.4 מנהל/ת הפרויקט ניהל/ה במהלך 5 השנים האחרונות 2 אירועי גמר, כאשר בכל אחד מהאירועים השתתפו לפחות 300 משתתפים/ות.
יש לציין כי המציע/ה יכול /ה להתקשר עם מנהל/ת פרויקט לטובת פרויקט זה. 

2.5.2 מנהל/ת פדגוגי/ת –אשר יהיה/תהיה אחראי על הפיתוח והיישום של התוכן החינוכי ועומד/ת בדרישות הבאות:
2.5.2.1 בעל/ת תואר שני בחינוך או במדעי החברה והרוח, או במדעים והוראת המדעים או מדעי ההתנהגות או טכנולוגיות למידה או תקשורת או תואר מקביל אחר, בהתאם להחלטת המשרד;
2.5.2.2 בעל/ת ניסיון של שנתיים לפחות בכתיבה ובפיתוח תכניות פדגוגיות לילדים ובני נוער בנושאי המדע והטכנולוגיה.

יש לציין כי המציע/ה יכול/ה להתקשר עם מנהל פדגוגי לטובת פרוייקט זה. 
2.5.3 יועץ/ת מדעי/ת – אשר יהיה/תהיה אחראי/ת על הליווי ועל איכותו של התוכן הפדגוגי ועומד/ת בדרישות הבאות: 
2.5.3.1 בעל/ת תואר שני בתחומי הנדסה או מדעים או הוראת מדע וטכנולוגיה או הוראת המדעים; 
2.5.3.2 בעל/ת ניסיון של שנתיים לפחות בניהול או בייעוץ לתוכניות פדגוגיות לילדים/ות ובני/ות נוער בתחומי המדע והטכנולוגיה;
2.5.3.3 בעל/ת ניסיון של שנתיים לפחות בתחום החלל (אקדמיה או תעשייה או בתחום החינוך לחלל).
יש לציין כי המציע/ה יכול/ה להתקשר עם יועץ/ת מדעי/ת לטובת פרוייקט זה. 
התאריך האחרון להגשת ההצעות הוא 
יום חמישי כ' באב תשפ"א, 27 באוגוסט 2023, עד השעה 12:00.

ההצעות יוגשו ל"תיבת המכרזים" של המשרד, רח' דרך אגודת הספורט הפועל 2, 
הגן הטכנולוגי, ירושלים, בניין אלון, כניסה א' קומה 3. 
שאלות הבהרה ניתן להפנות רק בדוא"ל , לכתובת Taharuyot@most.gov.il 
עד ליום 13.8.23 בשעה 12.

